CELEX: 32022R0930
Language: hu
Date: 2022-03-10 00:00:00
Title: A Bizottság (EU) 2022/930 felhatalmazáson alapuló rendelete (2022. március 10.) az (EU) 600/2014 európai parlamenti és tanácsi rendeletnek az adatszolgáltatók Európai Értékpapírpiaci Hatóság általi felügyeletével kapcsolatos díjak meghatározása tekintetében történő kiegészítéséről

2022.6.17.   
               
               
                  HU
               
               
                  Az Európai Unió Hivatalos Lapja
               
               
                  L 162/1
               
            
         A BIZOTTSÁG (EU) 2022/930 FELHATALMAZÁSON ALAPULÓ RENDELETE
         (2022. március 10.)
         az (EU) 600/2014 európai parlamenti és tanácsi rendeletnek az adatszolgáltatók Európai Értékpapírpiaci Hatóság általi felügyeletével kapcsolatos díjak meghatározása tekintetében történő kiegészítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a pénzügyi eszközök piacairól és a 648/2012/EU rendelet módosításáról szóló, 2014. május 15-i 600/2014/EU európai parlamenti és tanácsi rendeletre (1) és különösen annak 38n. cikke (3) bekezdésére,
         mivel:
         
                     (1)
                  
                  
                     Az adatkezelés, az adatminőség és a méretgazdaságosság megteremtése szükségességének határokon átnyúló dimenziójára tekintettel, valamint az esetleges eltérések által mind az adatminőségre, mind az adatszolgáltatók feladataira gyakorolt kedvezőtlen hatás elkerülése érdekében az (EU) 2019/2175 európai parlamenti és tanácsi rendelet (2) az adatszolgáltatók uniós tevékenységei tekintetében engedélyezési és felügyeleti hatásköröket ruházott az Európai Értékpapírpiaci Hatóságra (a továbbiakban: ESMA).
                  
               
                     (2)
                  
                  
                     Fontos meghatározni azokat a díjakat, amelyeket az ESMA az adatszolgáltatók alkalmazása, engedélyezése és felügyelete tekintetében felszámíthat.
                  
               
                     (3)
                  
                  
                     Az adatszolgáltatóknak felszámított díjak célja az ESMA-nál az adatszolgáltatók engedélyezésével és felügyeletével kapcsolatban felmerülő költségek teljes megtérítése. A felügyeleti tevékenységek magukban foglalják a vezető testület alkalmasságának felmérését, az adatszolgáltatók szervezeti követelményeknek való megfelelésének felügyeletét, az információkérésre, a vizsgálatok végzésére és a helyszíni ellenőrzések lefolytatására vonatkozó hatáskörök gyakorlását, valamint a felügyeleti intézkedések bevezetését. Az ESMA évente értékeli költségvetését.
                  
               
                     (4)
                  
                  
                     Az ESMA adatszolgáltatókkal kapcsolatos tevékenysége után felszámított díjak mértékét oly módon kell meghatározni, hogy az ne vezessen se jelentős hiány, se jelentős többlet felhalmozódásához. Jelentős és ismételt többlet vagy hiány jelentkezése esetén a Bizottság felülvizsgálja a díjak mértékét.
                  
               
                     (5)
                  
                  
                     Az adatszolgáltatónak kérelmet kell benyújtania az ESMA-hoz az eltérési kritériumok összehangolt alkalmazásának biztosítása érdekében. A kérelem első szakaszában az ESMA-nak meg kell határoznia, hogy az adatszolgáltató jogosult-e az ESMA általi felügyelettől való eltérésre. Amennyiben az eltérési kritériumok alkalmazandók, az ESMA-nak továbbítania kell a kérelmet az illetékes nemzeti hatóságnak. Ebben az esetben az ESMA nem számíthat fel díjat. Az ESMA általi engedélyezéshez kapcsolódó rögzített díjakat el kell osztani a kérelmezési díj – amelynek a kérelem teljességének értékeléséhez kell kapcsolódnia – és az engedélyezési díj között. Az engedélyezési eljárást hat hónapon belül le kell zárni.
                  
               
                     (6)
                  
                  
                     Az ESMA értékeli, hogy a nemzeti szinten 2022. január 1-jétől már engedélyezett adatszolgáltatók az ESMA felügyelete alá fognak-e tartozni, és tájékoztatja az érintett adatszolgáltatókat. A nemzeti szinten már engedélyezett adatszolgáltatókat az ESMA nem engedélyezheti újra. Ezek az adatszolgáltatók már megfelelnek az adatszolgáltatókra vonatkozó követelményeknek, és nem lehet nekik díjat felszámítani az engedélyezési eljárás ESMA általi megkettőzéséért.
                  
               
                     (7)
                  
                  
                     Az ESMA által felszámított éves díjaknak fedezniük kell az adatszolgáltatókhoz kapcsolódó valamennyi tevékenységet. Az ESMA-nak évente értékelnie kell az egyes adatszolgáltató-típusokhoz kapcsolódó felügyeleti költségvetését, és minden egyes adatszolgáltatónak olyan díjat kell felszámítania, amely arányban áll az azonos típusú adatszolgáltatók összes bevételével. Az alapvető adatszolgáltatásokat közvetlenül kiegészítő tevékenységekhez kapcsolódó bevételt figyelembe kell venni az alkalmazandó árbevétel kiszámításakor, amennyiben az valószínűleg hatással lesz az adatszolgáltató ESMA általi felügyeletére, és arra nem vonatkozik külön felügyeleti tevékenység. A jóváhagyott közzétételi mechanizmusok (APA-k) és a jóváhagyott jelentési mechanizmusok (ARM-ek) által fizetendő minimális díj fedezi az információkérésekkel, a folyamatos nyomon követéssel és a vizsgálatokkal kapcsolatos állandó költségeket. Az éves díj naptári évenként alkalmazandó.
                  
               
                     (8)
                  
                  
                     Az ESMA felügyeleti feladatokat ruházhat át az illetékes nemzeti hatóságokra, amely esetben az ESMA megtéríti az illetékes nemzeti hatóságoknak a felmerült költségeiket.
                  
               
                     (9)
                  
                  
                     Mivel a 2022. évi felügyelethez nehéz összegyűjteni a költségalapú felügyeletre vonatkozó információkat, alapvető fontosságú egy olyan átmeneti rendelkezés előírása, amely az ESMA általi felügyelet első évében alkalmazandó, rögzített díjas számítási módszert tartalmaz, amely könnyen beszerezhető és objektív adatokon alapul. Az arányosság elvének való megfelelés érdekében különbséget kell tenni az adatszolgáltatók között oly módon, hogy az ügyletek számát kell használni az egyes adatszolgáltatók összes adatszolgáltatóhoz viszonyított relevanciájának helyettesítő mutatójaként. A 2022-ben fizetendő, egy adatszolgáltatóra eső felügyeleti díj meghatározására szolgáló számításnak azokon az információkon kell alapulnia, amelyeket az illetékes nemzeti hatóságok szoláltatnak az APA-k és az ARM-ek által 2021 első felében közzétett vagy jelentett ügyletekre vonatkozóan, és különbséget kell tennie a nagyobb és a kisebb adatszolgáltatók között.
                  
               
                     (10)
                  
                  
                     Az adatszolgáltatók auditált beszámolói csak azt követően válnak szükségessé, hogy az ESMA átvette az adatszolgáltatók felügyeletét. Ezért átmeneti rendelkezést kell hozni a 2023-ra vonatkozó bevételszámítási módszer kiigazítására, amely szerint a 2023-ra vonatkozó éves felügyeleti díj fizetése először 2022 első hat hónapjának nem auditált számlainformációin alapul. A második szakaszban korrekciós mechanizmust kell bevezetni annak érdekében, hogy a díjat az auditált beszámolók alapján állapítsák meg a 2022. év egészére vonatkozóan.
                  
               
                     (11)
                  
                  
                     Az (EU) 2019/2175 rendelet 4. cikkében bevezetett, az adatszolgáltatókra vonatkozó új felügyeleti keretrendszer zökkenőmentes működésének biztosítása érdekében e rendeletnek sürgősen hatályba kell lépnie,
                  
               ELFOGADTA EZT A RENDELETET:
         
            1. cikk
            Fogalommeghatározás
            E rendelet alkalmazásában az „adatszolgáltató” vagy „DRSP”: a 600/2014/EU rendelet 2. cikke (1) bekezdésének 34. pontjában és 2. cikke (1) bekezdésének 36. pontjában meghatározott jóváhagyott közzétételi mechanizmus vagy jóváhagyott jelentési mechanizmus.
         
         
            2. cikk
            Kérelmezési és engedélyezési díjak
            Amennyiben egy adatszolgáltató adatszolgáltatási engedélyért folyamodik, a következőket fizeti:
            
                        a)
                     
                     
                        az APA-k és az ARM-ek esetében az első kérelemért 20 000 EUR, a további adatszolgáltatások engedélyezésére irányuló minden egyes további kérelemért pedig 10 000 EUR összegű kérelmezési díj, amennyiben a kérelmezőre nem vonatkozik az eltérési kritériumokról szóló (EU) 2022/466 felhatalmazáson alapuló bizottsági végrehajtási rendelet (3) szerinti eltérés;
                     
                  
                        b)
                     
                     
                        az APA-k és az ARM-ek esetében az első engedélyezésért 80 000 EUR, minden további adatszolgáltatás engedélyezéséért pedig 40 000 EUR összegű engedélyezési díj, amennyiben a kérelmezőre nem vonatkozik az (EU) 2022/466 szerinti eltérés.
                     
                  
         
            3. cikk
            Éves felügyeleti díjak
            
               (1)   Az ESMA felügyelete alá tartozó adatszolgáltatóknak éves felügyeleti díjat kell felszámítani.
            
            
               (2)   Egy adott adatszolgáltató esetében a teljes éves felügyeleti díjat és az éves felügyeleti díjat a következőképpen kell kiszámítani:
               
                           a)
                        
                        
                           az adott (n) pénzügyi évre vonatkozó éves felügyeleti díj teljes összege az adatszolgáltatóknak a 600/2014/EU rendelet szerinti felügyeletével kapcsolatos kiadások becslésén alapul, amelyet az ESMA-nak az adott évre vonatkozó költségvetése tartalmaz;
                        
                     
                           b)
                        
                        
                           az adatszolgáltató által egy adott (n) évre vonatkozóan fizetendő éves felügyeleti díj az a) pont szerint meghatározott éves felügyeleti díj teljes összege, amelyet el kell osztani az (n) évben engedélyezett adatszolgáltatók között a 4. cikk szerint kiszámított alkalmazandó árbevételük arányában.
                        
                     
            
               (3)   Az ESMA által engedélyezett APA vagy ARM semmilyen esetben sem fizethet 30 000 EUR-nál kevesebb éves felügyeleti díjat.
               Amennyiben egy szervezet egynél több adatszolgáltatásért minimális felügyeleti díj fizetésére kötelezett, minden egyes szolgáltatás után a minimális felügyeleti díjat kell megfizetnie.
            
            
               (4)   A (2) és (3) bekezdéstől eltérve az első évi díjat a 2. cikk (1) bekezdésének b) pontjában említett engedélyezési díj olyan tényezővel történő csökkentésével kell kiszámítani, amely megegyezik az engedélyezés és az év vége között eltelt napok és az adott év összes napjának hányadosával. Ennek kiszámítása így a következőképpen történik:
               
                  adatszolgáltató első évi díja = Min (engedélyezési díj, engedélyezési díj * együttható)
               
               
                  L1622022HU3110120220613HU0006.0001331342TERVEZETAZ EU-EGYIPTOM TÁRSULÁSI TANÁCS 1/2022. SZ. AJÁNLÁSA(…)a 2021-2027 közötti időszakra vonatkozó EU-Egyiptom partnerségi prioritásokrólAZ EU–EGYIPTOM TÁRSULÁSI TANÁCS,tekintettel az egyrészről az Európai Közösségek és tagállamaik, másrészről az Egyiptomi Arab Köztársaság közötti társulás létrehozásáról szóló euromediterrán megállapodásra,mivel:(1)Az egyrészről az Európai Közösségek és tagállamaik, másrészről az Egyiptomi Arab Köztársaság közötti társulás létrehozásáról szóló euromediterrán megállapodást (a továbbiakban: a megállapodás) 2001. június 25-én aláírták, és az 2004. június 1-jén hatályba lépett.(2)A megállapodás 76. cikke feljogosítja az EU-Egyiptom Társulási Tanácsot arra, hogy – a megállapodás céljainak elérése érdekében – határozatokat hozzon és megfelelő ajánlásokat tegyen.(3)A megállapodás 86. cikke értelmében a felek minden általános vagy különös intézkedést megtesznek, amelyek a megállapodásból eredő kötelezettségeik teljesítéséhez szükségesek, és gondoskodnak arról, hogy a megállapodásban meghatározott célok megvalósuljanak.(4)Az európai szomszédságpolitika felülvizsgálata a partnerekkel való szerepvállalás új szakaszára tett javaslatot, mindkét fél részéről fokozottabb felelősségvállalást téve lehetővé.(5)Az Európai Unió és Egyiptom megállapodtak partnerségük megszilárdításáról egy, a 2021–2027 közötti időszakra vonatkozó prioritáscsomagról (a továbbiakban: a 2021-2027 közötti időszakra vonatkozó EU–Egyiptom partnerségi prioritások) való megállapodás révén, azzal a céllal, hogy kezeljék az Unió és Egyiptom előtt álló közös kihívásokat, és előmozdítsák a közös érdekeket.(6)A megállapodás részes felei megállapodtak a 2021-2027 közötti időszakra vonatkozó EU–Egyiptom partnerségi prioritások szövegéről, amelyek támogatni fogják a megállapodás végrehajtását, az együttesen azonosított közös érdekekkel kapcsolatos együttműködésre összpontosítva,AZT AJÁNLJA:1. cikkA Társulási Tanács azt ajánlja, hogy a megállapodás részes felei hajtsák végre az ezen ajánlás mellékletében meghatározott, a 2021-2027 közötti időszakra vonatkozó EU–Egyiptom partnerségi prioritásokatDelegációk: lásd az ST 8663/2022 ADD1 dokumentumot..2. cikkA 2021-2027 közötti időszakra vonatkozó EU–Egyiptom partnerségi prioritások azon EU–Egyiptom partnerségi prioritások helyébe lépnek, amelyek végrehajtását a Társulási Tanács 1/2017. sz. ajánlásaAz EU–Egyiptom Társulási Tanács 1/2017 ajánlása (2017. július 25.) az EU–Egyiptom partnerségi prioritásokról való megállapodásról (HL L 255., 2017.10.3., 26. o.). ajánlotta.3. cikkEz az ajánlás az elfogadásának napján lép hatályba.Kelt …, …az EU-Egyiptom Társulási Tanács részérőlaz elnök
               Amennyiben az adatszolgáltató december hónapban kap engedélyt, nem kell megfizetnie az első évi felügyeleti díjat.
            
            
               (5)   A (2) és (3) bekezdéstől eltérve, amennyiben az (EU) 2022/466 felhatalmazáson alapuló rendelet 1. cikkének (3) bekezdésében említett újraértékelés az adatszolgáltató ESMA általi felügyeletétől való eltérést eredményez, az eltérés alkalmazásának évében fizetendő éves felügyeleti díjat kizárólag azon év öt hónapjára kell kiszámítani, amelynek során az ESMA az (EU) 2022/466 felhatalmazáson alapuló rendelet 1. cikkének (4) bekezdésével összhangban továbbra is az adatszolgáltató felügyeleti hatósága.
            
         
         
            4. cikk
            Alkalmazandó árbevétel
            
               (1)   Az adatszolgáltatók e rendelet alkalmazásában olyan auditált beszámolókat vezetnek, amelyekben elkülönítik legalább a következőket:
               
                           a)
                        
                        
                           az ARM-szolgáltatásokból származó bevételek;
                        
                     
                           b)
                        
                        
                           az APA-szolgáltatásokból származó bevételek;
                        
                     
                           c)
                        
                        
                           az ARM-tevékenységekhez kapcsolódó kiegészítő szolgáltatásokból származó bevételek;
                        
                     
                           d)
                        
                        
                           az APA-tevékenységekhez kapcsolódó kiegészítő szolgáltatásokból származó bevételek;
                        
                     
            
               (2)   Az adatszolgáltató adott (n) évre vonatkozó alkalmazandó árbevétele a következők összege:
               
                           a)
                        
                        
                           az ARM- vagy APA-szolgáltatások nyújtásának alapvető funkcióiból származó bevételei az (n-2) év, vagy ha ezek még nem állnak rendelkezésre, az azt megelőző év (n-3) auditált beszámolói alapján, és
                        
                     
                           b)
                        
                        
                           a kiegészítő szolgáltatásokból származó alkalmazandó bevételei az (n-2) év, vagy ha azok még nem állnak rendelkezésre, az azt megelőző év (n-3) auditált beszámolói alapján,
                           osztva az alábbiak összegével:
                        
                     
                           c)
                        
                        
                           az engedélyezett ARM-ek vagy APA-k összes bevétele, amely az (n-2) év, vagy ha azok még nem állnak rendelkezésre, az azt megelőző év (n-3) auditált beszámolói alapján az ARM- vagy az APA-szolgáltatások alapvető funkcióiból származik, és
                        
                     
                           d)
                        
                        
                           az összes ARM vagy APA kiegészítő szolgáltatásokból származó alkalmazandó összes bevétele az (n-2) év, vagy ha azok még nem állnak rendelkezésre, az azt megelőző év (n-3) auditált beszámolói alapján.
                        
                     
            
               (3)   Ha az adatszolgáltató nem működött az (n-2) év egészében, az alkalmazandó árbevételt a (2) bekezdésben meghatározott képlet alkalmazásával oly módon kell kiszámítani, hogy az adatszolgáltató esetében az (n-2) év egészére kivetítik az adatszolgáltató (n-2) évben folytatott működésének hónapjaira vonatkozóan kiszámított értékeket.
            
            
               (4)   Az adatszolgáltatók évente megküldik az ESMA-nak az (1) bekezdésben említett auditált beszámolókat. A dokumentumokat legkésőbb minden (n-1) év szeptember 30-ig elektronikus úton be kell nyújtani az ESMA-nak. Ha egy adatszolgáltatót szeptember 30. után engedélyeznek, az adatokat az engedélyezést követően azonnal és az engedélyezés évének végéig kell megadnia.
            
         
         
            5. cikk
            Általános fizetési feltételek
            
               (1)   Valamennyi díjat euróban kell megfizetni. A díjakat a 6. és 7. cikkben meghatározottak szerint kell megfizetni.
            
            
               (2)   Minden késedelmes fizetés után az (EU, Euratom) 2018/1046 európai parlamenti és tanácsi rendelet (4) 99. cikkében meghatározott késedelmi kamatot kell fizetni.
            
         
         
            6. cikk
            A kérelmezési és az engedélyezési díjak megfizetése
            
               (1)   Az engedély kérelmezéséért, megadásáért vagy meghosszabbításáért fizetendő díjak az adatszolgáltató kérelmének benyújtásakor esedékesek, és azokat az ESMA számlájának kiállításától számított 30 napon belül teljes egészében be kell fizetni.
            
            
               (2)   Amennyiben az adatszolgáltató úgy dönt, hogy visszavonja az engedély iránti kérelmét, mielőtt az ESMA az engedélyezésről vagy az engedély megtagadásáról szóló, indokolással ellátott határozatát elfogadná, a kérelmezési vagy az engedélyezési díjak nem téríthetők vissza.
            
         
         
            7. cikk
            Az éves felügyeleti díjak megfizetése
            
               (1)   A 3. cikkben említett éves felügyeleti díj minden naptári év elején esedékes, és azt az adott év első három hónapjában teljes egészében be kell fizetni az ESMA-nak. Az ESMA legkésőbb harminc nappal a végső fizetési határidő előtt benyújtja a felügyeleti díj teljes összegét tartalmazó számlát. A díjakat az éves díjakra vonatkozóan rendelkezésre álló legfrissebb információk alapján kell kiszámítani.
            
            
               (2)   Amennyiben az adatszolgáltató úgy dönt, hogy visszaadja az engedélyét, az éves felügyeleti díj nem téríthető vissza.
            
         
         
            8. cikk
            Az illetékes hatóságoknál felmerülő költségek megtérítése
            
               (1)   Amennyiben az ESMA feladatokat ruház át az illetékes nemzeti hatóságokra, az illetékes nemzeti hatóság az ESMA által átruházott felügyeleti feladatok végrehajtása során felmerült költségeket nem téríttetheti meg közvetlenül az adatszolgáltatóval.
            
            
               (2)   Az ESMA megtéríti az illetékes hatóságoknak a 600/2014/EU rendelet alapján és különösen a feladatoknak a 600/2014/EU rendelet 38o. cikkével összhangban történő átruházása következtében végzett munka miatt felmerült tényleges költségeket.
            
            
               (3)   Az ESMA biztosítja, hogy az illetékes nemzeti hatóságok számára megtérítendő költségek megfeleljenek a következő feltételeknek:
               
                           a)
                        
                        
                           az ESMA-nak és az illetékes nemzeti hatóságnak előzetesen meg kell állapodnia azokról;
                        
                     
                           b)
                        
                        
                           azoknak arányosnak kell lenniük a vonatkozó adatszolgáltató árbevételével; valamint
                        
                     
                           c)
                        
                        
                           nem haladhatják meg a vonatkozó adatszolgáltató által fizetett felügyeleti díjak teljes összegét.
                        
                     
            
               (4)   Az ESMA általi, az illetékes nemzeti hatóságokra történő bármely feladatátruházást független alapon kell meghatározni, az bármikor visszavonható, és nem érinti az adott értékpapírosítási adatszolgáltatónak felszámított díjak összegét.
            
         
         
            9. cikk
            A 2022-re vonatkozó átmeneti rendelkezés
            
               (1)   Az ESMA felügyelete alá tartozó adatszolgáltatókra 2022-ben alkalmazandó éves felügyeleti díj kiszámítása céljából az ESMA rögzített díjat szed a következő számítások alapján:
               
                           a)
                        
                        
                           350 000 EUR-t azon APA-k esetében, amelyek olyan ügyleteket tettek közzé, amelyek az érintett illetékes hatóság jelentése szerint 2021 első hat hónapjában az összes engedélyezett APA által közzétett ügylet teljes számának több mint 10 %-át tették ki, akár a tulajdonviszonyt megtestesítő eszközökre, akár a nem tulajdonviszonyt megtestesítő eszközökre vonatkozóan;
                        
                     
                           b)
                        
                        
                           50 000 EUR-t azon APA-k esetében, amelyek olyan ügyleteket tettek közzé, amelyek az érintett illetékes hatóság jelentése szerint 2021 első hat hónapjában az összes engedélyezett APA által közzétett ügylet teljes számának kevesebb mint 10 %-át tették ki, akár a tulajdonviszonyt megtestesítő eszközökre, akár a nem tulajdonviszonyt megtestesítő eszközökre vonatkozóan;
                        
                     
                           c)
                        
                        
                           650 000 EUR-t azon ARM-ek esetében, amelyek olyan ügyletjelentéseket nyújtottak be az érintett illetékes hatóságnak, amelyek az érintett illetékes hatóság jelentése szerint 2021 első hat hónapjában az összes engedélyezett ARM által az illetékes hatóságoknak benyújtott ügyletjelentések teljes számának több mint 10 %-át tették ki;
                        
                     
                           d)
                        
                        
                           50 000 EUR-t azon ARM-ek esetében, amelyek olyan ügyletjelentéseket nyújtottak be az érintett illetékes hatóságnak, amelyek az érintett illetékes hatóság jelentése szerint 2021 első hat hónapjában az összes engedélyezett ARM által az illetékes hatóságoknak benyújtott ügyletjelentések teljes számának kevesebb mint 10 %-át tették ki.
                        
                     
            
               (2)   Az ESMA az e rendelet alkalmazásának megkezdését követően a lehető leghamarabb kivitelezhető időpontban és legkésőbb harminc nappal a végső fizetési határidő előtt az érintett APA-k és ARM-ek rendelkezésére bocsátja a 2022-re vonatkozó díjak teljes összegét feltüntető számlát.
            
         
         
            10. cikk
            A 2023-ra vonatkozó átmeneti rendelkezés
            
               (1)   Az ESMA által 2023. január 1-jétől felügyelt adatszolgáltatóknak 2023-ra vonatkozóan a 3. cikknek megfelelően kiszámított éves felügyeleti díjat kell felszámítani. A 4. cikk (2) bekezdésének alkalmazásában azonban az adatszolgáltatók alkalmazandó árbevételét a (2) bekezdéssel összhangban kell kiszámítani.
            
            
               (2)   Az (1) bekezdés alkalmazásában az adatszolgáltató alkalmazandó árbevétele a következők összege:
               
                           a)
                        
                        
                           az adatszolgáltatóknak a 2022 első hat hónapjában az ARM- vagy APA-szolgáltatások nyújtásának alapvető funkcióiból származó bevételei, valamint
                        
                     
                           b)
                        
                        
                           az adatszolgáltatóknak a 2022 első hat hónapjában az ARM- vagy APA-tevékenységekhez kapcsolódó kiegészítő szolgáltatásokból származó bevételei,
                           osztva az alábbiak összegével:
                        
                     
                           c)
                        
                        
                           az engedélyezett ARM-eknek vagy APA-knak a 2022 első hat hónapjában az ARM- vagy APA-szolgáltatások nyújtásának alapvető funkcióiból származó összes bevétele, valamint
                        
                     
                           d)
                        
                        
                           az összes ARM-nek vagy APA-nak a 2022 első hat hónapjában az ARM- vagy APA-tevékenységekhez kapcsolódó kiegészítő szolgáltatásokból származó összes bevétele.
                        
                     Az adatszolgáltatóknak 2022. szeptember 30-ig tájékoztatniuk kell az ESMA-t a 2022 első hat hónapjában az ARM- vagy APA-szolgáltatások nyújtásának alapvető funkcióiból származó bevételek összegéről, valamint a 2022 első hat hónapjában az ARM- vagy APA-tevékenységekhez kapcsolódó kiegészítő szolgáltatásokból származó bevételek összegéről.
            
            
               (3)   Amint a 2022. évre vonatkozó auditált beszámolók rendelkezésre állnak, az (1) bekezdésben említett adatszolgáltatóknak a 4. cikk (1) bekezdésének megfelelően haladéktalanul jelenteniük kell ezeket az auditált beszámolókat az ESMA-nak.
            
            
               (4)   Az ESMA kiszámítja, hogy van-e különbség az adatszolgáltató által a 2023-ra a (2) bekezdésnek megfelelően fizetendő éves felügyeleti díj és a (3) bekezdésnek megfelelően kapott auditált beszámoló alapján kiszámított, 2023-ban esedékes éves felügyeleti díj között.
            
            
               (5)   Az ESMA legkésőbb harminc nappal a végső fizetési határidő előtt az adatszolgáltatók rendelkezésére bocsátja a (2) bekezdésben említett, 2023-ra vonatkozó felügyeleti díj összegét tartalmazó első számlát.
               Amennyiben a (3) bekezdésben említett információk valamennyi adatszolgáltató számára rendelkezésre állnak, az ESMA egy második számlát bocsát az adatszolgáltatók rendelkezésére, amelyben a (4) bekezdésben említett számítás alapján feltünteti a 2023. évi felügyeleti díj végleges összegét. Az ESMA ezt a számlát legkésőbb harminc nappal a végső fizetési határidő előtt az adatszolgáltatók rendelkezésére bocsátja.
            
         
         
            11. cikk
            Hatálybalépés és az alkalmazás kezdőnapja
            Ez a rendelet az Európai Unió Hivatalos Lapjában való kihirdetését követő harmadik napon lép hatályba, és akkortól alkalmazandó.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. március 10-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 173., 2014.6.12., 84. o.
         
         
            (2)  Az Európai Parlament és a Tanács (EU) 2019/2175 rendelete (2019. december 18.) az európai felügyeleti hatóság (Európai Bankhatóság) létrehozásáról szóló 1093/2010/EU rendelet, az európai felügyeleti hatóság (Európai Biztosítás- és Foglalkoztatóinyugdíj-hatóság) létrehozásáról szóló 1094/2010/EU rendelet, az európai felügyeleti hatóság (Európai Értékpapírpiaci Hatóság) létrehozásáról szóló 1095/2010/EU rendelet, a pénzügyi eszközök piacairól szóló 600/2014/EU rendelet, a pénzügyi eszközökben és pénzügyi ügyletekben referenciamutatóként vagy a befektetési alapok teljesítményének méréséhez felhasznált indexekről szóló (EU) 2016/1011 rendelet, valamint a pénzátutalásokat kísérő adatokról szóló (EU) 2015/847 rendelet módosításáról (HL L 334., 2019.12.27., 1. o.).
         
            (3)  A Bizottság (EU) 2021/466 felhatalmazáson alapuló rendelete (2021. december 17.) a 600/2014/EU európai parlamenti és tanácsi rendeletnek a jóváhagyott közzétételi mechanizmusok és jóváhagyott adatszolgáltatási mechanizmusok Európai Értékpapírpiaci Hatóság általi felügyeletének elvétől való eltérésre vonatkozó kritériumok meghatározása tekintetében történő kiegészítéséről (HL L 96., 2022.3.24., 1. o.).
         
            (4)  Az Európai Parlament és a Tanács (EU, Euratom) 2018/1046 rendelete (2018. július 18.) az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről ((HL L 193., 2018.7.30., 1. o.).